CELEX: 32021R0707
Language: bg
Date: 2021-04-29 00:00:00
Title: Регламент за изпълнение (ЕС) 2021/707 на Съвета от 29 април 2021 година за прилагане на член 17, параграф 3 от Регламент (ЕС) № 224/2014 относно ограничителни мерки с оглед на положението в Централноафриканската република

30.4.2021   
               
               
                  BG
               
               
                  Официален вестник на Европейския съюз
               
               
                  L 147/3
               
            
         РЕГЛАМЕНТ ЗА ИЗПЪЛНЕНИЕ (ЕС) 2021/707 НА СЪВЕТА
         от 29 април 2021 година
         за прилагане на член 17, параграф 3 от Регламент (ЕС) № 224/2014 относно ограничителни мерки с оглед на положението в Централноафриканската република
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз,
         като взе предвид Регламент (ЕС) № 224/2014 на Съвета от 10 март 2014 г. относно ограничителни мерки с оглед на положението в Централноафриканската република (1), и по-специално член 17, параграф 3 от него,
         като взе предвид предложението на върховния представител на Съюза по въпросите на външните работи и политиката на сигурност,
         като има предвид, че:
         
                     (1)
                  
                  
                     На 10 март 2014 г. Съветът прие Регламент (ЕС) № 224/2014.
                  
               
                     (2)
                  
                  
                     На 5 април 2021 г. комитетът към Съвета за сигурност на ООН (СС на ООН), създаден съгласно Резолюция 2127 (2013) на СС на ООН, одобри заличаването на едно образувание от списъка на лицата и образуванията, подлежащи на ограничителни мерки.
                  
               
                     (3)
                  
                  
                     Поради това приложение I към Регламент (ЕС) № 224/2014 следва да бъде съответно изменено,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Приложение I към Регламент (ЕС) № 224/2014 се изменя съгласно предвиденото в приложението към настоящия регламент.
         
         
            Член 2
            Настоящият регламент влиза в сила в деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 29 април 2021 година
            
               
                  За Съвета
               
               
                  Председател
               
               A. P. ZACARIAS
            
         
         
            (1)  ОВ L 70, 11.3.2014 г., стр. 1.
      
      
         
            ПРИЛОЖЕНИЕ
            В списъка в част Б (Образувания) от приложение I към Регламент (ЕС) № 224/2014 вписването за следното образувание се заличава:
            
                        1.
                     
                     
                        
                           BUREAU D'ACHAT DE DIAMANT EN CENTRAFRIQUE/KARDIAM (известно още като: а) BADICA/KRDIAM б) KARDIAM).